Pour ha trichin a zo e pep lec'h. Me garfe kaozeal diwar-benn hor  skrivagnerien da gentañ penn, rak int-i a zo bet en hor raok war hent an  Emsav. N'eus ket kalz anezho a gement o deus bet un traoù talvoudus bras  evit hor stourmoù hiziv. E brezhoneg e kav din e c'heller lenn gant gounid :  ar Barzhaz Breizh, Kalloc'h, Anjela Duval, lod eus oberennoù Roparz Hemon  (An Aotrou Bimbochet,  barzhonegoù zo), ha Youenn Olier (Porzh an Ifern, Enez  Ar Vertuz). Maodez Glanndour evit e varzhonegoù ha Yv Perrot evit e bezh  c'hoari "Yann Landevenneg". Ar peurrest a seblant din didalvez a-wlalc'h.  Ar gudenn evidon eo e rank al lennegezh vrezhonek bezan gwriziennet en hor  stourm pe e-kenver kudenno bras an den en amzer vreman. Romantoù Roparz  Hemon a zo didalvez peurvuian : mat da zeskin ar yezh ha setu holl : evit se  hepken e oant bet skrivet gantan forzh penaos.  Ouzhpennañ "enez ar rod" Langleiz.  Peseurt oberennoù o deus plijet deoc'h ?      .